ศบค. พบผู้ติดโควิดวันนี้ (16 ก.พ.) เพิ่ม 72 ราย ไม่มีผู้เสียชีวิตเพิ่ม
นพ.ทวีสิน วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อในประเทศ วันนี้ (16 ก.พ.64 ) 72 ราย จำนวนนี้เป็นผู้เดินทางมาจากต่างประเทศ พักในสถานที่กักกันของรัฐ 3 ราย ที่เหลือ 69 ราย พบติดเชื้อในประเทศ จำนวนนี้ 21 ราย พบในระบบบริการ โดยพบที่ จ.สมุทรสาคร 16 ราย เป็นคนไทย 6 ราย เมียนมา 10 ราย นครปฐม เป็นชายไทย 1 ราย สมุทรปราการ หญิงไทย 2 ราย ขอนแก่น ชายไทย 1 ราย และ ปทุมธานี นักศึกษาชายไทย 1 ราย นอกจากนี้อีก 48 ราย เจอจากการตรวจเชิงรุก พบที่ปทุมธานี 47 ราย เป็นคนไทย 26 ราย เมียนมา 18 ราย ลาว 2 ราย กัมพูชา 1 ราย ส่วนอีก 1 ราย พบเป็นหญิงไทยที่จ.พระนครศรีอยุธยา         ทั้งนี้ จากกรณีตรวจเชิงรุกพบเคสปุมธานีคนไทยติดเชื้อมากกว่าคนต่างชาตินั้น สะท้อนว่าต้องมีการดูแลสุขอนามัยให้มากขึ้นเพราะหากเป็นคนไทยโอกาสแพร่เชื้อวงกว้างมีมากกว่า         สำหรับยอดผู้ป่วยสะสมของไทยล่าสุด มีผู้ป่วยรวมการระบาดทั้ง 2 ระลอกอยู่ที่ 24,786 ราย หายป่วยแล้ว 23,563 ราย วันนี้ไม่มีผู้เสียชีวิตเพิ่ม ชื่นชม 14 จังหวัด ที่ป้องกันดีจนไม่พบผู้ป่วยเลยในการระบาดลอกลอกใหม่ ทั้งศรีสะเกษ บึงกาฬ ยโสธร กาฬสินธุ์ สกรนคร มุกดาหาร แพร่ พะเย แม่ฮ่องสอน อุทัยธานี พังงา ชุมพร ปัตตานี ยะลา        อย่างไรก็ตาม ภาพรวมการคัดกรองเชิงรุกยังทำต่อเนื่อง อยู่ในจังหวัดใหญ่ๆ คือ สมุทรสาคร กทม.บางพื้นที่ และปทุมธานี สถานกาณณ์ดูจะผ่อนคลายได้บ้างแต่ยังไม่วางใจ ขอประชาชนการ์ดอย่าตก เพราะจากกรณีเคสจุฬานิวาศน์ ที่มีการติดเชื้อกลุ่มก้อน รปภ. จากการสอบสวนโรคย้อนหลัง พบ 5 กิจกรรมที่เป็นความเสี่ยง แพร่โรคที่ต้องเรียนรู้จากกลุ่มนี้ คือ 1.อาศัยที่เดียวกัน 2.ทำงานร่วมกัน 3.กินอาหารร่วมกัน 4.เข้าแถว รปภ.ใกล้ชิดกัน และ 5.จุดสแกนนิ้วตรวจพบมีเชื้อโควิดติดอยู่ ดังนั้นจึงขอเตือนสถานประกอบการใดมีลักษณะการทำงานของพนักงานรวมกันเข้ากิจกรรมใน 5 ลักษณะนี้ ขอให้ดูแลเป็นพิเศษเพื่อป้องกันการติดเชื้อ        การประชุม ศบค. มีการพิจารณา ผ่อนคลายสีแต่ละจังหวัดลงมา หลังสถานการณ์โรควิด-19 ในประเทศดีขึ้น เพื่อนำสู่มาตรการผ่อนคลาย โดยให้กระทรวงสาธารณสุขช่วยกำหนดรายละเอียดอีกครั้งเพื่อเสนอต่อที่ประชุม ศบค.ชุดใหญ่ในวันจันทร์หน้าต่อไป